
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

Изх. № …………………/………………  
ДО

ОБЩИНСКИ СЪВЕТ

ГР. ЗЛАТОГРАД
ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Предложение за разходване на средствата през 2026 г. за Клубове на пенсионера и Неправителствени организации на хората с увреждания на територията на Община Златоград

УВАЖАЕМA ГОСПОЖО ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
            На територията на Община Златоград функционират четири сдружения с нестопанска цел на хора с физически и сетивни увреждания: Териториална организация на глухите Златоград, Съюз на инвалидите в България, с. Старцево, Районен съюз на хората със зрителни и други увреждания, Сдружение на хора с увреждания „Надежда“ и два клуба на пенсионера - един в гр. Златоград и един в с. Старцево. Ежегодно, Община Златоград подпомага, финансово и методически, при необходимост, тяхната дейност, като целта е осигуряване на социални контакти и психо-социална подкрепа, което да спомогне за намаляване риска от тяхната социална изолация. Сдруженията използват предоставените финансови средства за различни дейности като: закупуване на нужните консумативи, за заплащане на наем на помещения, за опознавателни пътувания, за отбелязване на официални празници, участия в обществени мероприятия и други.
           През 2025 г. Община Златоград, в изпълнение на Решение № И 429/19.06.2025 г. на Общински съвет Златоград, предостави средства в размер на 11 000 лв., разпределени, както следва:
	Име на организацията
	Средства по решение на ОбС за 2025 г.
	Предоставени средства през 2025 г.

	Сдружение „Съюз на глухите в България“, „Териториална организация на глухите Златоград“
	1650 лв.
	1650 лв.

	Сдружение „Съюз на инвалидите в България“, организация с. Старцево
	1800 лв.
	1800 лв.

	Сдружение „Районен съюз на хората със зрителни и др. увреждания”
	950 лв.
	950 лв.

	Сдружение на хора с увреждания „Надежда”
	1800 лв.
	1800 лв.

	Сдружение „Клуб на пенсионера – Старцево“
	     2000 лв.
	      2000 лв.

	Сдружение „Клуб на пенсионера гр. Златоград“
	2800 лв.
	2800 лв.



	Всичко 
	11 000 лв.
	 11 000 лв.


За подпомагане на Неправителствени организации на хора с увреждания и Клубове на пенсионера на територията на Община Златоград, заложените средства в общинския бюджет, съгласно Решение № И 759/18.09.2026 г., за настоящата година са в размер на 6 000 евро.
Във връзка с постъпила молба до Общински съвет Златоград, от Теменужка Стефанова Миткова, председател на Регионална организация на слепите Смолян, за получаване на финансиране от общинския бюджет на организацията,  предлагам да им бъде предоставена субсидия за 2026 година, в размер на 900 евро.
Във връзка с гореизложеното, предлагам следните проекти за 

                                        I. Р Е Ш Е Н И Е:

На основание чл. 124, ал. 2 от Закона за публичните финанси и на основание чл. 21, ал. 1, т. 6 от Закона за местно самоуправление и местна администрация, Общински съвет  Златоград,

                                                                    Р Е Ш И :
1. Дава съгласие субсидията за пенсионерски клубове и организации с нестопански цел за 2026 г., определена в т.5.3.3 от решение на Общински съвет –Златоград  № И 759  от 18.09.2026 г., в размер на 6 000 евро да бъде увеличена на 6 900 евро.
2. Средствата по т.1 да се осигурят за сметка на предвидените разходи в дейност 123 „Общински съвет“, §§ 10-20 „Разходи за външни услуги“.
3. Възлага на кмета на Община Златоград да извърши необходимите промени по бюджета на Община Златоград за 2026 г. 
                                                             II. Р Е Ш Е Н И Е:
На основание чл. 21, ал. 1, т. 6 от Закона за местно самоуправление и местна администрация, Общински съвет  Златоград,
                                                                     Р Е Ш И:
1. Разпределя предвидените средства от общинския бюджет за 2026 година, за Неправителствени организации на хора с увреждания и Клубове на пенсионера, в размер на 6 900 евро, както следва:
	Име на организацията
	Годишен план

	Сдружение „Съюз на глухите в България“, „Териториална организация на глухите Златоград“ 
	900 евро

	Сдружение „Съюз на инвалидите в България“, организация с. Старцево
	900 евро

	Сдружение „Районен съюз на хора със зрителни и др. увреждания - Златоград”
	       900 евро 

	Сдружение на хора с увреждания „Надежда”
	       900 евро

	Регионална организация на слепите Смолян 
	       900 евро

	Сдружение „Клуб на пенсионера – Старцево“
	1 000 евро  

	Сдружение „Клуб на пенсионера гр. Златоград“
	1 400 евро  

	Всичко 
	6 900 евро


С уважение,

МИРОСЛАВ ЯНЧЕВ

Кмет на Община Златоград
Изготвил:
Елица Мангарудова
Мл. експерт „Социални дейности и проекти”

Съгласувал:

Ирина Иванова
Директор на дирекция ИР, ОП, СД и ВО

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

